Count On Me, Singapore

《Count On Me, Singapore》係星加坡國慶日主題曲，由曉·夏里遜作，Jeremy Monteiro編。佢係為1986年國慶日巡遊而創作。

被改編翻唱 
2020年武漢肺炎星加坡疫情期間，隻歌被改成《Stay at Home, Singapore》，去呼籲星加坡人喺全國封城期間留喺屋企。

另外，新加坡交響樂團喺2020年推出呢首歌嘅交響樂版，音樂以交響樂演奏，並由金文明主唱。

被抄襲
2021年3月，有星加坡網民發現網上有多條翻唱《Count On Me, Singapore》嘅印度愛國歌《We can achieve》影片，除咗「星加坡」被改成「印度」或「印度祖國」之外，歌詞旋律都係一樣。

其後《We can achieve》音樂錄像嘅公司就事件道歉，又話自己係喺印度創作人Joey Mendoza嘅協助下獲得歌曲。3月15號，Joey Mendoza回應堅稱自己先係原創者，話呢首歌喺1983年創作，同年5月1號首演，之後喺唔同嘅學府以唔同形式被廣泛使用。兩日後，曉·夏里遜回應話Joey Mendoza咁講係直接攻擊佢嘅誠信同專業，表明可能會採取法律行動。而星加坡政府文化、社區及青年部亦公開要求Joey Mendoza提供證據證明首歌係佢嘅創作。3月18號，Joey Mendoza就事件道歉，並承認歌曲版權屬於星加坡政府。

Count On Me Singapore嘅錄音

1986年歌
星加坡歌‎
星加坡國慶慶典